ddrg/super_eurlex huggingface dataset:
KOMMISSIONENS AFGØRELSE af 2. oktober 1995 om tilpasning af de justeringskoefficienter, der fra 1. september 1993 finder anvendelse på lønninger til tjenestemænd i De Europæiske Fællesskaber, som gør tjeneste i tredjelande (95/447/EF, Euratom, EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til vedtægten for tjenestemænd i De Europæiske Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EKSF, EF, Euratom) nr. 3161/94 (2), særlig artikel 13, stk. 2, i bilag X til vedtægten, og

ud fra følgende betragtninger:

I Rådets forordning (EF, Euratom, EKSF) nr. 793/95 (3), fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 1993, der i tjenestestedets valuta, udbetales til tjenestemænd ansat i tredjelande;

Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;

fra 1. september 1993 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. september 1993 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af Den Europæiske Unions budget for den måned, der gik forud for den dato, hvor nærværende afgørelse fik virkning, dvs. august 1993.

Udfærdiget i Bruxelles, den 2. oktober 1995.

På Kommissionens vegne

Karel VAN MIERT

Medlem af Kommissionen

(1) EFT nr. L 56 af 4. 3. 1968, s. 1.

(2) EFT nr. L 335 af 23. 12. 1994, s. 1.

(3) EFT nr. L 80 af 8. 4. 1995, s. 1.

(4) EFT nr. L 163 af 14. 7. 1995, s. 32-41.

BILAG

>TABELPOSITION>
RÅDETS AFGØRELSE af 13. juni 1995 om indgåelse af visse aftaler mellem Det Europæiske Fællesskab og Mongoliet om handel med tekstilvarer og beklædningsgenstande (95/441/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale med Mongoliet om handel med tekstilvarer og beklædningsgenstande;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Mongoliet om handel med tekstilvarer og beklædningsgenstande godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Formanden for Rådet foretager på Fællesskabets vegne den underretning, der er omhandlet i aftalens artikel 20.

Udfærdiget i Luxembourg, den 13. juni 1995.

På Rådets vegne

F. FILLON

Formand
RÅDETS AFGØRELSE af 30. oktober 1995 om indgåelse af protokollen om finansielt og fagligt samarbejde mellem Det Europæiske Fællesskab og Republikken Malta (95/484/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (1), og

ud fra følgende betragtning:

Protokollen om finansielt og fagligt samarbejde mellem Det Europæiske Fællesskab og Republikken Malta bør godkendes -

TRUFFET FØLGENDE AFGØRELSE:

Artikel 1

Protokollen om finansielt og fagligt samarbejde mellem Det Europæiske Fællesskab og Republikken Malta godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i artikel 21 i protokollen (2).

Udfærdiget i Luxembourg, den 30. oktober 1995.

På Rådets vegne

J. SOLANA

Formand

(1) EFT nr. C 287 af 30. 10. 1995.

(2) Datoen for protokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE af 30. oktober 1995 om indgåelse af protokollen om finansielt og fagligt samarbejde mellem Det Europæiske Fællesskab og Republikken Cypern (95/485/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (1) og

ud fra følgende betragtning:

Protokollen om finansielt og fagligt samarbejde mellem Det Europæiske Fællesskab og Republikken Cypern bør godkendes -

TRUFFET FØLGENDE AFGØRELSE:

Artikel 1

Protokollen om finansielt og fagligt samarbejde mellem Det Europæiske Fællesskab og Republikken Cypern godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i artikel 21 i protokollen (2).

Udfærdiget i Luxembourg, den 30. oktober 1995.

På Rådets vegne

J. SOLANA

Formand

(1) EFT nr. C 287 af 30. 10. 1995.

(2) Datoen for protokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE af 30. oktober 1995 om indgåelse af rammeaftalen om samarbejde mellem Det Europæiske Økonomiske Fællesskab og Den Føderative Republik Brasilien (95/445/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtning:

Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;

Fællesskabet bør med henblik på virkeliggørelsen af sine mål for forbindelserne med tredjelande godkende rammeaftalen om samarbejde med Den Føderative Republik Brasilien -

TRUFFET FØLGENDE AFGØRELSE:

Artikel 1

Rammeaftalen om samarbejde mellem Det Europæiske Økonomiske Fællesskab og Den Føderative Republik Brasilien godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foretager på Fællesskabets vegne den i aftalens artikel 33 omhandlede notifikation (3).

Artikel 3

Kommissionen repræsenterer bistået af repræsentanter for medlemsstaterne Fællesskabet i den blandede kommission, der er nedsat ved artikel 29 i aftalen.

Artikel 4

Denne afgørelse vil blive offentliggjort i De Europæiske Fællesskabers Tidende.

Udfærdiget i Bruxelles, den 30. oktober 1995.

På Rådets vegne

J. SOLANA

Formand

(1) EFT nr. C 163 af 30. 6. 1992, s. 11.

(2) EFT nr. C 337 af 21. 12. 1992, s. 237.

(3) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretæren for Rådet.
KOMMISSIONENS BESLUTNING af 18. oktober 1995 om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF (Tekst af betydning for EØS) (95/444/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og for så vidt angår patogener i direktiv 90/425/EØF (1), senest ændret ved Kommissionens beslutning 95/339/EF (2), særlig artikel 10, og

ud fra følgende betragtninger:

I Kommissionens beslutning 94/278/EF (3), senest ændret ved beslutning 95/134/EF (4), opstilles der lister over tredjelande, hvorfra medlemsstaterne tillader indførsel af visse produkter som omhandlet i direktiv 92/118/EØF;

blandt disse lister er en liste over lande, hvorfra medlemsstaterne tillader indførsel af gelatine til konsum;

på grundlag af de indvundne erfaringer og i afventning af, at der vedtages harmoniserede sundhedsbestemmelser for produktion af gelatine, bør listen over tredjelande, hvorfra medlemsstaterne tillader indførsel af gelatine til konsum, udvides;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del XIII i bilaget til Kommissionens beslutning 94/278/EØF indsættes følgende linjer:

»(KR) Republikken Korea

(MY) Malaysia

(PK) Pakistan

(TW) Taiwan«.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 200 af 24. 8. 1995, s. 36.

(3) EFT nr. L 120 af 11. 5. 1994, s. 44.

(4) EFT nr. L 89 af 21. 4. 1995, s. 44.
KOMMISSIONENS BESLUTNING af 18. oktober 1995 om ændring af beslutning 93/402/EØF om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika med hensyn til kød fra Uruguay (Tekst af betydning for EØS) (95/443/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, 15 og 16, og

ud fra følgende betragtninger:

Der er fastsat sundhedsmæssige betingelser og bestemmelser om udstedelse af sundhedscertifikat ved indførsel af fersk kød fra bl.a. Uruguay ved Kommissionens beslutning 93/402/EØF (2), senest ændret ved beslutning 95/349/EF (3);

der er ikke officielt konstateret udbrud af mund- og klovsyge i Uruguay siden juni 1990; siden den 15. juni 1994 er der ikke blevet vaccineret mod denne sygdom;

landets myndigheder har planlagt at udsætte og destruere dyr, der er smittet med mund- og klovesyge, hvis sygdommen bryder ud igen;

derfor kan indførsel af fersk kød af kvæg, får og geder fra Uruguay betragtes som acceptabel;

beslutning 93/402/EØF bør derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag II til beslutning 93/402/EØF affattes som bilaget til nærværende beslutning.

Artikel 2

Denne beslutning anvendes fra dagen efter offentliggørelsen i De Europæiske Fællesskabers Tidende.

I de første tredive dage efter den dato, hvor denne beslutning tages i anvendelse, tillader medlemsstaterne imidlertid indførsel fra Uruguay af fersk kød, der er produceret, og som ledsages af et sundhedscertifikat udstedt i henhold til de bestemmelser, som gjaldt før den dato.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 179 af 22. 7. 1993, s. 11.

(3) EFT nr. L 202 af 26. 8. 1995, s. 10.

BILAG

»BILAG II

Version nr. 01/95

>TABELPOSITION>

PT: Til fremstilling af foder til selskabsdyr.«
RÅDETS AFGØRELSE af 23. oktober 1995 om beskikkelse af et medlem af Regionsudvalget (95/436/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af ovennævnte udvalg er ledig, efter at Juan José García Escribano er trådt tilbage, hvilket Rådet blev underrettet om den 12. juli 1995,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Antonio Gómez Fayrén beskikkes som medlem af Regionsudvalget som efterfølger for Juan José García Escribano for den resterende del af dennes mandatperiode, dvs. indtil den 25. januar 1998.

Udfærdiget i Luxembourg, den 23. oktober 1995.

På Rådets vegne

P. SOLBES MIRA

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 13. oktober 1995 om listen over de programmer for udryddelse og overvågning af dyresygdomme, der kan få EF-tilskud i 1996 (Tekst af betydning for EØS) (95/434/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 5, og

ud fra følgende betragtninger:

Ved udarbejdelsen af listen over de programmer for udryddelse og overvågning af dyresygdomme, der kan få EF-tilskud i 1996, og fastlæggelsen af procentsatsen og beløbet for tilskuddet til det enkelte program bør der tages hensyn til det enkelte programs interesse for EF såvel som omfanget af disponible bevillinger;

Kommissionen har gennemgået hvert af de programmer, medlemsstaterne har forelagt, ud fra såvel et veterinært som et finansielt synspunkt;

de programmer, der er opført på listen i denne beslutning skal senere godkendes enkeltvis;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De programmer, der er opført på listen i bilaget, kan få EF-tilskud i 1996.

2. For hvert af de i stk. 1 omhandlede programmer er de foreslåede procentsatser og beløb for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

BILAG

Liste over programmer - foreslåede procentsatser og beløb for EF-tilskuddet

>TABELPOSITION>
RÅDETS AFGØRELSE af 18. september 1995 om beskikkelse af et medlem af Regionsudvalget (95/430/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra den 26. januar 1994 til den 25. januar 1998 (1),

i betragtning af, at en plads som medlem af ovennævnte udvalg er blevet ledig, efter at Klaus Wedemeier er trådt tilbage, hvilket Rådet blev underrettet om den 7. august 1995;

i betragtning af, at to pladser som suppleanter til ovennævnte udvalg er blevet ledige, efter at Reinhold Kopp og Andreas Fuchs er trådt tilbage, hvilket Rådet blev underrettet om hhv. den 27. juni 1995 og den 14. juli 1995;

under henvisning til indstilling fra den tyske regering -

TRUFFET FØLGENDE AFGØRELSE:

Eneste artikel

Hartmut Perschau beskikkes som medlem af Regionsudvalget som efterfølger for Klaus Wedemeier for den resterende del af dennes mandatperiode, dvs. indtil den 25. januar 1998.

Josef Leinen beskikkes som suppleant til Regionsudvalget som efterfølger for Reinhold Kopp for den resterende del af dennes mandatperiode, dvs. indtil den 25. januar 1998.

Günter Niederbremer beskikkes som suppleant til Regionsudvalget som efterfølger for Andreas Fuchs for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 18. september 1995.

På Rådets vegne

P. SOLBES MIRA

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 13. oktober 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/426/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 2251/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemsstater har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. oktober 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 230 af 27. 9. 1995, s. 11.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
KOMMISSIONENS AFGØRELSE af 4. oktober 1995 om indgåelse på Det Europæiske Kul- og Stålfællesskabs og Det Europæiske Atomenergifællesskabs vegne af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side om handel og handelsanliggender (95/415/Euratom, EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtninger:

Det er i afventning af ratifikationen af partnerskabs- og samarbejdsaftalen, der blev undertegnet på Korfu den 24. juni 1994, nødvendigt at godkende interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side om handel og handelsanliggender, undertegnet den 17. juli 1995 i Bruxelles;

det er nødvendigt at indgå interimsaftalen for at virkeliggøre Fællesskabets mål, navnlig som omhandlet i artikel 2 og 3 i traktaten om oprettelse af Det Europæiske Kul- og Stålfællesskab, og traktaten indeholder ikke hjemmel i alle tilfælde, der er omfattet af denne afgørelse;

efter høring af Det Rådgivende Udvalg og samstemmende udtalelse fra Rådet -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side om handel og handelsanliggender sammen med de to protokoller og erklæringerne godkendes herved på Det Europæiske Kul- og Stålfællesskabs vegne.

Disse tekster er knyttet til denne afgørelse.

Artikel 2

Formanden for Kommissionen foranstalter på Det Europæiske Kul- og Stålfællesskabs og Det Europæiske Atomenergifællesskabs vegne den notifikation, der er omhandlet i interimsaftalens artikel 35.

Udfærdiget i Bruxelles, den 4. oktober 1995.

På Kommissionens vegne

Jacques SANTER

Formand